**Copacul tăiat**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copacul tăiat

E-un soare nebun peste lume iubito

Și n-am adăpost, și iar te-am uitat

Își cere dreptatea și-și strigă durerea

Copacul acela prostește tăiat.

Nu are amorul refugiu, nici umbră

Nu-i loc pe cuprins de-un strop de răcoare

Pădurea-i, iubito, numai mireasmă

Iar noi, vinovații , numai topoare.

Am fost amândoi, iubito, cei ce-au sădit

În glia speranței sămânța iubirii

Și-am fost pătimași și iată-am ajuns

În clipa nebună tot noi tăietorii.

Și-o dată cu pomul s-a stins și văpaia

Aceea fierbinte ce-n culmi ne aduse

Nu-i umbră pe-aicea, e numai povestea

Copacului nostru-al iubirii răpuse.